Document ID: 32001D0299

Komission päätös,
tehty 30 päivänä maaliskuuta 2001,
luettelosta kolmansista maista, joista jäsenvaltiot sallivat tuoreen siipikarjanlihan tuonnin, tehdyn komission päätöksen 94/85/EY muuttamisesta
(tiedoksiannettu numerolla K(2001) 980)
(ETA:n kannalta merkityksellinen teksti)
(2001/299/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(1), sellaisena kuin se on viimeksi muutettuna direktiivillä 1999/89/EY(2), ja erityisesti sen 9 artiklan 1 kohdan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(3), sellaisena kuin se on viimeksi muutettuna komission päätöksellä 2001/7/EY(4), ja erityisesti sen 10 artiklan 2 kohdan a alakohdan,
sekä katsoo seuraavaa:
(1) Komission päätöksessä 94/85/EY(5), sellaisena kuin se on viimeksi muutettuna päätöksellä 2000/609/EY(6), vahvistetaan luettelo niistä kolmansista maista, joista tuoreen siipikarjanlihan tuonti sallitaan.
(2) Luettelosta kolmansista maista, joista jäsenmaat sallivat tiettyjen direktiivissä 92/118/ETY tarkoitettujen tuotteiden tuonnin, tehdyn komission päätöksen 94/278/EY(7), sellaisena kuin se on viimeksi muutettuna päätöksellä 2000/611/EY(8), liitteessä olevassa VIII osassa täsmennetään, että ihmisravinnoksi tarkoitettujen munien tuonti sallitaan kaikista päätöksessä 94/85/EY luetelluista kolmansista maista.
(3) Islanti on hakenut lupaa viedä ihmisravinnoksi tarkoitettuja munia yhteisöön, ja siltä on saatu kirjalliset takeet.
(4) Takeiden tutkiminen on osoittanut, että Islanti täyttää ihmisravinnoksi tarkoitetulle siipikarjanlihalle ja munille asetetut yhteisön vaatimukset, ja sen vuoksi päätös 94/85/EY on muutettava vastaavasti.
(5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan komission päätöksen 94/85/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä maaliskuuta 2001.

Labels: 3
17
5
6